NGC 6397
NGC 6397 – kamuolinis spiečius, esantis Aukuro žvaigždyne. Nuo Žemės nutolęs 7200 šviesmečių, objekto regimasis ryškis – 5,9. Šį spiečių 1751–1752 m. atrado astronomas Nicolas-Louis de Lacaille. Tai vienas iš dviejų arčiausiai Žemės esančių kamuolinių spiečių (greta Mesjė 4). Be to, NGC 6397 yra vienas iš mažiausiai dvidešimties Paukščių Tako kamuolinių spiečių, kurių branduoliai kolapsavo. Spiečiuje esama apytikriai 400 000 žvaigždžių, jo amžius siekia 13 400 ± 800 mln. metų.